Quotiescumque dignum aliquid memoria posteritati tradere curamus, oportet ut litterali testimonio illud in posterum adnotando corroboremus. Ea propter nouerit tam praesentium quam futurorum universitas quod domnus Stephanus Augustudunensis Dei gratia uenerabilis episcopus una cum clericis sancti Symphoriani fraternitatem nostram aditus obnixius deprecatus est quatenus quasdam nostri episcopatus ecclesias in territorio sancti Fausti de Campania sitas, quod uidelicet territorium ad ecclesiam sancti Symphoriani Augustudunensem antiquo iure pertinere cognoscitur, eidem ecclesiae sancti Symphoriani habendas concederemus. Ego igitur Vido Gebennensis ecclesiae Dei ordinatione episcopus, communicato canonicorum nostrorum consilio, tantorum adquiescens petitionibus uirorum, religiosorum quoque orationibus communicare desiderans {fratrem} 